ג'ורדן פישר

ג'ורדן ויליאם פישר (באנגלית: Jordan William Fisher; נולד ב־24 באפריל 1994) הוא שחקן, זמר, מוזיקאי ורקדן אמריקאי. הוא החל את הקריירה שלו במספר סדרות טלוויזיה, "סודות ההתבגרות" (2012), "חוף מהסרטים" (2013) והמשכו "חוף מהסרטים 2" (2015) ו"ליב ומאדי" (2015 - 2017). למרות שגם מוכר בתפקידו כבארט אלן בסדרת הטלוויזיה "הפלאש". פישר זכה בעונה ה-25 של התכנית "רוקדים עם כוכבים" (2017). לאחר מכן הוא הנחה את התכנית Dancing with the" Stars: Juniors" בשנת 2018. כזמר, ה-EP הראשון שלו יצא על ידי הוליווד רקורדס ב-2016. בברודוויי, פישר גילם את ג'ון לורנס/פיליפ המילטון במחזמר "המילטון" מ-2016 עד 2017, והחל לגלם את התפקיד הראשי של אוון הנסן במחזמר "אוון הנסן היקר" בשנת 2020. פישר נולד בעיר ברמינגהאם שבמדינת אלבמה בארצות הברית בשנת 1994 וגדל בעיירה טראסוויל. אמו של פישר הייתה בת 16 בלידתו וסבלה מהתמכרות לסמים, ולכן הוא אומץ על ידי סבו וסבתו (רודני ופט פישר) בשנת 2005, כשהיה בן 11. לפישר אח ואחות, קורי וטריניטי, גם הם אומצו על ידי רודני ופט. תפקידי המשחק הראשונים של פישר היו בשנת 2009 בתפקידי אורח בסדרות הטלוויזיה "Skyrunners Testimonials" של ערוץ דיסני XD ו־"ICarly" מבית ניקלודיאון. תפקיד המשחק המשמעותי הראשון שלו היה בסדרת הנוער האמריקאית "סודות ההתבגרות" בשנת 2012. פישר גילם את דמותו של סיקט בסרט הטלוויזיה של ערוץ דיסני "חוף מהסרטים" בשנת 2013, ובסרט ההמשך "חוף מהסרטים 2" בשנת 2015. החל משנת 2015 ועד שנת 2017, גילם את דמותו של הולדן דיפלדורף בקומדיית המצבים של ערוץ דיסני, "ליב ומאדי". בשנת 2015 הופיע גם בסדרות "זאב צעיר" ו"משפחת רעם". בשנת 2016 השתתף בהפקה חיה ששודרה ברשת הטלוויזיה ABC של המחזמר גריז בשם "גריז: לייב" וגילם את דמותו של דודי, לצידה של הזמרת קארלי ריי ג'פסן שגילמה את בת זוגו. בנובמבר 2016 ביצע פישר את הופעת הבכורה שלו בברודוויי במחזמר "המילטון". בשנת 2017 התחרה פישר בעונה ה־25 של תוכנית המציאות האמריקאית "רוקדים עם כוכבים" לצד הרקדנית לינדזי ארנולד, הצמד זכה במקום הראשון. בשנת 2019 השתתף פישר בהפקה חיה נוספת של המחזמר רנט בשם "רנט: לייב", בה גילם את מארק כהן. בחודש מאי של אותה השנה נודע כי פישר יצטרף לסרט ההמשך של הסרט "לכל הנערים שאהבתי", "לכל הנערים: נ.ב. אני עדיין אוהבת אותך" ויגלם את תפקידו של ג'ון אמברוס; הסרט עלה לשירות ההזרמה של החברה ב-12 בפברואר 2020.. בינואר 2020 חזר פישר לככב בברודוויי ולוהק בתפקיד הראשי במחזמר זוכה פרס הטוני, "אוון הנסן היקר". פישר המשיך לככב בתפקיד זה עד התפרצות מגפת הקורונה וסגירת תיאטראות ברודוויי. בחודש מאי 2020 התארח פישר בפרק בסדרת הילדים המונפשת "קפה אפונית" של ערוץ ניק ג'וניור ודיבב את דמותו של זיין גריי. ב־7 באוגוסט 2020 יצא לאור בנטפליקס הסרט "בתוך הקצב" בו מככב פישר לצד סברינה קרפנטר. בשנת 2021 פישר גילם את בארט אלן בעונה השביעית של סדרת הטלוויזיה "הפלאש". בשנת 2022 דיבב את דמותו של רובר בסרט האנימציה "אדומה אש" של פיקסאר ווולט דיסני. בהמשך השנה כיכב פישר בתפקיד הראשי בסרט הקומדיה הרומנטית "שלום, להתראות ומה שביניהם" של ספקית שירותי המדיה נטפליקס. בשנת 2014, פישר הוציא לאור שלושה שירים לרדיו דיסני: "By Your Side", "Never Dance Alone" ו"What I Got". בשנת 2015, הוא חתם על חוזה הקלטות עם חברת התקליטים הוליווד רקורדס. באותה השנה, פישר הצטרף לכוכבי ערוץ דיסני בביצוע גרסת כיסוי לשיר "Do You Want to Build a Snowman?" מהסרט לשבור את הקרח. במסגרת תפקידו בסדרה ליב ומאדי, הוא ביצע את השיר "True Love", שהופיע בפסקול הסדרה בשנת 2015. הוא ביצע את השירים "Fallin' For Ya" ו"Wanna Be With You", והשתתף בשלושה שירים נוספים בפסקול הסרט חוף מהסרטים 2 שיצא לאור אף הוא בשנת 2015. בנוסף, שיתף פעולה עם אוליביה הולט בשיר "Thin Air" שנכלל בהמיני-אלבום הראשון שלה. ב־1 בפברואר 2016, הוא הוציא לאור את השיר "Counterfeit", הראשון בהוצאת הוליווד רקורדס. הסינגל הראשון של פישר, "All About Us", יצא לאור ב־15 באפריל 2016 הווידאו קליפ לסינגל יצא כחודש לאחר מכן. ב־19 באוגוסט 2016 הוצאי פישר לאור את המיני אלבום "Jordan Fisher". פישר מבצע לצד לין-מנואל מירנדה את השיר "You're Welcome" בכותרות הסיום לסרט האנימציה של דיסני, "מואנה". פישר מנגן בשישה כלי נגינה: פסנתר, גיטרה, בס, מפוחית פה, קרן יער ומערכת תופים. ב־6 באוקטובר 2017 הוציא לאור את הסינגל "Mess". בחודש פברואר 2020 הוציא לאור את השיר "Contact". חודש לאחר מכן השתתף במשדר Disney Family Singalong וביצע את השיר "Under the Sea" מתוך הסרט "בת הים הקטנה". באפריל של אותה השנה הוציא פישר את הסינגל "Walking On The Ceiling". מאז שנת 2017, פישר נמצא במערכת יחסים עם חברת ילדותו, אלי וודס. השניים התארסו ב-29 במאי 2019. הזוג תכנן להתחתן ב-25 ביולי 2020 אך החתונה נדחתה בשל מגפת הקורונה. הם לבסוף התחתנו ב-21 בנובמבר 2020 בטקס פרטי בדיסניוורלד. ב-7 ביוני 2022 נולד בנם הראשון של הזוג. 2016: Jordan Fisher 2016: "All About Us" 2016: "Lookin' Like That" 2016: "The Christmas Song (Chestnuts Roasting on an Open Fire)" 2017: "Always Summer" 2017: "Happily Ever After" (עם אנג'י קיי) 2017: "Mess" 2017: "Come December" 2018: "You've Got a Friend in Me" (עם אוליביה הולט) 2019: "Be Okay" 2019: "All I Want For Christmas Is Love" (עם ג'וליאן האף) 2020: "Contact" 2020: "Walking on the Ceiling" 2020: "Open up to Her Touch" מדיה וקבצים בנושא ג'ורדן פישר בוויקישיתוף אתר האינטרנט הרשמי של ג'ורדן פישר ג'ורדן פישר, ברשת החברתית פייסבוק ג'ורדן פישר, ברשת החברתית אקס (טוויטר) ג'ורדן פישר, ברשת החברתית אינסטגרם ג'ורדן פישר, ברשת החברתית טיקטוק ג'ורדן פישר, סרטונים בערוץ היוטיוב ג'ורדן פישר, במסד הנתונים הקולנועיים IMDb (באנגלית) ג'ורדן פישר, במסד הנתונים הקולנועיים KinoPoisk (ברוסית) ג'ורדן פישר, באתר אפל מיוזיק (באנגלית) ג'ורדן פישר, באתר ספוטיפיי ג'ורדן פישר, באתר סאונדקלאוד (באנגלית) ג'ורדן פישר, באתר Last.fm (באנגלית) ג'ורדן פישר, באתר AllMusic (באנגלית) ג'ורדן פישר, באתר MusicBrainz (באנגלית) ג'ורדן פישר, באתר דיזר ג'ורדן פישר, באתר Discogs (באנגלית) ג'ורדן פישר, באתר Songkick (באנגלית) ג'ורדן פישר, באתר Genius ג'ורדן פישר, באתר SecondHandSongs ג'ורדן פישר, באתר בילבורד (באנגלית) ג'ורדן פישר, באתר טיידל (באנגלית) Jordan Fisher, Red Mountain Theatre Company (באנגלית) Online Editor, Trussville native featured in Jay Leno farewell, The Trussville Tribune (באנגלית) DWTS: Jordan Fisher Reveals His Adoption Story, PEOPLE.com (באנגלית) Who is Jordan Fisher? AL native debuts tonight on DWTS, al, ‏2017-09-19 (באנגלית) Jordan Fisher: What To Stream If You Like The Work It Star, CINEMABLEND, ‏2020-08-20 Jordan Fisher Was the Only Cast Member to Mess up This Dance Number in Disney Channel's 'Teen Beach Movie', Showbiz Cheat Sheet, ‏11 באוגוסט 2020 (באנגלית) Jordan Fisher: 6 Fascinating Things To Know About The Talented Actor/Singer, CINEMABLEND, ‏25 בפברואר 2020 "Grease: Live!" Breakout Jordan Fisher Is Adorably Shy About His New Heartthrob Status, קוסמופוליטן, ‏2 בפברואר 2016 (באנגלית) בידור – כל מה שאתם צריכים לדעת על כוכבי "בתוך הקצב", באתר פרוגי, ‏2 בספטמבר 2020 Jordan Fisher Is Playing His Dream Role in "Rent: Live," With One Major Update, Teen Vogue (באנגלית) P.S. I'm John Ambrose McClaren! Look out, LJ., Twitter בידור – כל מה שצריך לדעת על: "לכל הנערים שאהבתי 2", באתר פרוגי, ‏16 בדצמבר 2019 Jordan Fisher Assumes Title Role in Broadway’s Dear Evan Hansen Starting January 28, Playbill, ‏28 בינואר 2020 (באנגלית) Jordan Fisher Describes What It Was Like to Star in 'Dear Evan Hansen' When Broadway Shut Down, בילבורד, ‏13 במאי 2020 Jordan Fisher To Guest Star On Nick Jr’s ‘Butterbean’s Café’ – Exclusive First Look!, Just Jared Jr (באנגלית) Jordan Fisher Makes an Instant Connection on New Single 'Contact': Exclusive, בילבורד, ‏20 בפברואר 2020 ג'ורדן פישר, Jordan Fisher – Walking on the Ceiling (Official Music Video), יוטיוב, ‏21 במאי 2020